作者：李弥逊
词牌/韵律：沁园春

paragraphs: 敧枕深轩，散帙虚堂，畏景屡移。
渐披襟临水，搘床就月，莲香拂面，竹色侵衣。
压玉为醪，折荷当盏，卧看银潢星四垂。
人归后，伴饥蝉自语，宿鸟相依。
痴儿。
莫蹈危机。
悟四十九年都尽非。
任纡朱拖紫，围金佩玉，青钱流地，白璧如坻。
富贵浮云，身名零露，事事无心归便归。
秋风动，正吴淞月冷，莼长鲈肥。